Diari Oficial de la Generalitat Valenciana


Sumari del DOGV 6114, del 01-10-2009 (2009/10773)

Notificació a l'entitat Casamar Viatges, SL, de la Resolució de 26 de juny de 2009, de la secretària autonòmica de Turisme i directora de l'Agència Valenciana del Turisme, per la qual es procedeix a la revocació del títol-llicència d'agència de viatges.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6114

Data del DOGV
:   01-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/10953


Data del document
:   22-09-2009

Organisme emissor
:   Conselleria de Turisme

Tipus de document
:   Edicte

Notificació a l'entitat Casamar Viatges, SL, de la Resolució de 26 de juny de 2009, de la secretària autonòmica de Turisme i directora de l'Agència Valenciana del Turisme, per la qual es procedeix a la revocació del títol-llicència d'agència de viatges. [2009/10314]  
Per no haver estat possible notificar de forma personal i directa a la persona interessada escrit sobre revocació del títol-llicència d'agència de viatges a l'entitat Casamar Viajes, SL, com a titular de l'agència de viatges Casamar, se'n procedeix a l'exposició al tauler d'edictes d'aqueixa corporació, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
València, 22 de setembre de 2009.- La cap de l'Àrea de Producte: Isabel Palafox Gámir.  
Vist l'expedient tramitat a instàncies de l'entitat Casamar Viajes, SL, sobre baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Casamar.  
Tenint en compte que  
1. Mitjançant una Resolució de data 28 de novembre de 2002, es va concedir el títol-llicència d'agència de viatges a la comunitat de béns Gestur, CB, CIF S27752168, amb nom comercial Casamar i casa central a València, plaça Dramaturg Faus Hernández Casajuana, número 5, sent-li assignat el codi d'identificació CV-Mm575-V.  
2. En data 17 de febrer de 2006 es pren nota en el Registre General d'Empreses, Establiments i Professions Turístiques de la Comunitat Valenciana del canvi de titularitat de la dita agència de viatges, passant de comunitat de béns a nom de Gestur, CB, a persona jurídica a favor de l'entitat Casamar Viatges, SL, mantenint així mateix el nom comercial de Casamar.  
3. L'entitat titular de la referida agència de viatges, ha comunicat que ha cessat en les seues activitats, sol·licitant, en conseqüència, la baixa de l'establiment en el Registre General d'Empreses, Establiments i Professions Turístiques de la Comunitat Valenciana.  
Fonaments de dret  
1. L'article 89.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, estableix que "en els procediments tramitats a sol·licitud de l'interessat, la resolució serà congruent amb les peticions formulades per aquest".  
2. L'article 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, estableix que "la modalitat i, si és el cas, classificació atorgada per l'administració Turística es mantindrà mentre siguen complits els requisits tinguts en compte en efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la seua baixa en el corresponent Registre".  
3. L'article 14.4 del referit Decret 20/1997, estableix que "la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma".  
En compliment de la normativa adés citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.I del Decret 209/2004, de 8 d'octubre, del Consell (DOCV de 13 d'octubre de 2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana l'agència de viatges de l'entitat Casamar Viajes, SL, CIF G65931723, amb nom comercial Casamar i casa central a València, plaça Dramaturg Faus Hernández Casajuana, número 5 i codi d'identificació CV-Mm575-V. Així mateix es comunica que la fiança dipositada al seu dia serà cancel·lada transcorregut un any des de la fermesa de la present resolució.  
El que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra aquesta resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la seua notificació, d'acord amb el que estableixen els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 26 de juny de 2009.- La secretària autonòmica de Turisme i directora de l'Agència Valenciana del Turisme: Mª Victòria Palau Tárrega.»